laion/Wikipedia-Exotic huggingface dataset:
פפלוס

פֶפְלוֹס (ביוונית: ὁ πέπλος) הוא בגד באורך-גוף שנוצר כלבוש טיפוסי עבור נשים ביוון העתיקה עד שנת 500 לפנה"ס בקירוב, בזמן התקופה הארכאית המאוחרת והתקופה הקלאסית. פפלוס היה בד מלבני ארוך שקצהו העליון מקופל כלפי מטה בערך בחציו, כך שחלקו העליון של המלבן עטוף כעת מתחת למותניים, וחלקו התחתון של המלבן נמצא באזור הקרסול. ניתן להשאיר צד אחד של הפפלוס פתוח, מוצמד או תפור. בלטינית ובהקשר רומי הבגד נקרא גם פאלה (palla). ביום האחרון של החודש פיאנפסיון (אנ'), כוהנת אתנה והארפורוי (אנ'), קבוצת בנות שנבחרה לעזור בהכנת הפפלוס הקדוש, הקימו את הנול שעליו הפפלוס הענק נארג בידי הארגסטינאי (אנ'), קבוצת בנות נוספת שנבחרה להעביר תשעה חודשים באריגת הפפלוס הקדוש. הן טוו את אתנה מביסה את אנקלדוס (אנ') ואת האלים האולימפיים מביסים את הענקים. הפפלוס הוחלף כל שנה בעת הפלינטריה (אנ'). פפלוס הפנתנאיה, מאפריז של הפרתנון פפלוס הקורה (אנ'), שחזור בצבע של פסל מסביבות שנת 530 לפנה"ס אתנה לובשת פפלוס יוקרתי, כזה שנעשה בו שימוש רב בבד, המאה החמישית לפנה"ס פפלוס רחב שהחלק הרחב שלו אסוף בצדדים ומשמש כשרוולים ניקה לובשת פפלוס מעל לכיתון, הרבע השני של המאה החמישית לפנה"ס קריאטיד מהארכטאיון (אנ') לבושה פפלוס הידוק פפלוס פפלוס מהודק משיכת הפפלוס מעל לראש אישה שמה מעל ראשה את קפל הפפלוס, המאה השנייה לפנה"ס לבישת פפלוס מעל כיתון, סגנון מאוחר יוון העתיקה מדיה וקבצים בנושא פפלוס בוויקישיתוף שמלה יוונית פפלוס באתר Fashion History Timeline פפלוס, באתר אנציקלופדיה בריטניקה (באנגלית) Department of Greek and Roman Art, Ancient Greek Dress, The Metropolitan Museum of Art, ‏October 2003 Jan Radicke, 3 palla – (1) precious cloak and (2) ‘peplos’, De Gruyter, 2022-11-07, ISBN 978-3-11-071155-4. (באנגלית) ZOE STAMATOPOULOU, WEAVING TITANS FOR ATHENA: EURIPIDES AND THE PANATHENAIC PEPLOS (HEC. 466-74 AND IT 218-24), The Classical Quarterly 62, 2012, עמ' 72–80 Sara B. Aleshire, Stephen D. Lambert, Making the "Peplos" for Athena: A New Edition of "IG" II² 1060 + "IG" II² 1036, Zeitschrift für Papyrologie und Epigraphik 142, 2003, עמ' 65–86
ויסבאדן

ויסבאדן (גרמנית: ‏Wiesbaden‏Ⓘ‏) היא עיר בדרום מערב גרמניה, המשמשת כבירת מדינת הסן. העיר ממוקמת על גדתו הימנית של נהר הריין. מצידו השני של הנהר, ממול לעיר, נמצאת העיר מיינץ. העיר קרובה גם לעיר פרנקפורט. בוויסבאדן התגוררו נכון לשנת 2014 כ-273,871 תושבים, ועוד כ-14,000 תושבים מארצות הברית (שרובם מתגוררים בה מטעמים צבאיים). העיר היא חלק מהאזור המטרופוליטני של הריין, שבו נמצאות יחד איתה גם מיינץ ופרנקפורט, ובו מתגוררים כ-5.8 מיליון תושבים. העיר ידועה במעיינות החמים שבה, באתרי הנופש ובמרכזי תרבות ופסטיבלים. עיר זו ידועה גם כמקום קבורתו של הברון האדום, אחד מגדולי הטייסים במלחמת העולם הראשונה. העיר הוזכרה לראשונה בשנת 830. בשנת 1232 היא הוכרזה עיר קיסרית חופשית. בשנת 1270 היא חזרה לשליטת בית נסאו אך נהרסה בשנת 1283. בעקבות השתתפות תושבי העיר במלחמת האיכרים הגרמנית, העיר איבדה את זכויותיה לתקופה של 40 שנים. בשנת 1815 האזור סופח לקונפדרציה הגרמנית ובירת נסיכות נסאו עברה לעיר. במהלך מלחמת אוסטריה–פרוסיה נסיכות תמכה באוסטריה ולאחר תבוסתה סופחה לפרוסיה. אדולף, הדוכס הגדול של לוקסמבורג שאיבד את הנסיכות התמנה בשנת 1890 לדוכס לוקסמבורג. במהלך המאה ה-19 העיר התפתחה לאזור ספא. הבניין הישן ביותר בעיר הוא בית העירייה הישן שנבנה בשנת 1610. בית העירייה החדש של ויסבאדן נבנה בסוף המאה ה-19. ערך מורחב – קהילת יהודי ויסבאדן כבר במסמכים מהמאה ה-14 מוזכר קיומם של יהודים בוויסבאדן, שהייתה אז בירת דוכסות נאסאו. במאה ה-16 התיישבו המשפחות היהודיות המעטות בשלושה רחובות שכונו "סמטת היהודים". יהודים שהגיעו לוויסבאדן להתרפא זכו ב"סמטת היהודים" לאכסניה, בתי מרחץ ומזון כשר. בתחילת המאה ה-17 הגיעו יהודים נוספים לעיר; כעבור שנים מעטות הוגלו היהודים מוויסבאדן, אך עד סוף המאה שבו להתיישב בעיר. עם מינוי הרב גייגר, ממנהיגי הרפורמים, לרב העיר בשנת 1832, נפרדה הקהילה האורתודוקסית, שנשמעה לרש"ר הירש, מהקהילה הכללית. הקהילה האורתודוקסית קיימה טקסי תפילה נפרדים, מוסדות חינוך נבדלים וגם קבורה בבית קברות עצמאי. אל ויסבדאן הגיעו מתרפאים מכל אירופה כדי לרחוץ במעיינות המים ולשתות ממימיהם, ומעמדה כעיר קיט אִפשר לפליטים מן המזרח להתגורר בה מבלי שנדרשו לאישורי שהייה; וכך הקהילה היהודית בוויסבאדן גדלה במהלך מלחמת העולם הראשונה ובין שתי מלחמות העולם כשהפכה למקלט ליהודים חסרי נתינות גרמנית. בראשית המאה ה-20 נפרדו היהודים המזרח-ארופאים מהקהילה האורתודוקסית, והקימו קהילה אוטונומית בתוך הקהילה הרפורמית. כך שבמאה ה-20 התקיימו שלוש קהילות יהודיות זו לצד זו בעיר: קהילה רפורמית, קהילה אורתודוקסית וקהילה גדולה של מהגרים ממזרח אירופה, שכונו "אוסטיודן". ישראל כפר סבא, ישראל (מ־1979) פולין ורוצלב, פולין (מ־1987) בלגיה גנט, בלגיה אוסטריה קלגנפורט, אוסטריה סלובניה ליובליאנה, סלובניה ניקרגואה אוקוטל, ניקרגואה צרפת פונדטס, צרפת ספרד סן סבסטיאן, חבל הבסקים, ספרד מדיה וקבצים בנושא ויסבאדן בוויקישיתוף אתר האינטרנט הרשמי של ויסבאדן (בגרמנית) ויסבאדן, ברשת החברתית פייסבוק ויסבאדן, ברשת החברתית אקס (טוויטר) ויסבאדן, ברשת החברתית אינסטגרם ויסבאדן, ברשת החברתית LinkedIn ויסבאדן, באתר אנציקלופדיה בריטניקה (באנגלית) וויסבאדן (גרמניה), דף שער בספרייה הלאומית קהילת יהודי ויסבאדן באתר יד ושם קהילת ויסבאדן עד המאה ה-20 | קהילת ויסבאדן מראשיתה עד תקופת השלטון הנאצי | בקעת הקהילות, באתר www.yadvashem.org יהודי ויסבאדן, באתר יד ושם ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
קוסמודרקו

קוסמודרקו (שם מדעי: Kosmodraco; מיוונית: "דרקון מעוטר") הוא סוג של זוחל קדום בן לסדרת הכוריסטודרה אשר חי במשך תחילת הפלאוקן של אמריקה הצפונית לפני 61 עד 56 מיליון שנה. הוא דמה במראהו מעט לתנין אך היה פרימיטיבי יותר. זוחל זה התגלה בממצאי מאובנים בין 1964 ל-1968 בידי משלחת של אוניברסיטת פרינסטון בתצורות פולקט בנצ' (Polecat Bench Formation) שבמונטנה וכן בויומינג וצפון דקוטה. הסוג תואר ב-2022 בידי החוקר קייס דורן בורנשטיין (Chase Doran Brownstein). הקוסמודרקו היה זוחל אמפיבי גדול באורך של 3 עד 5 מטרים, מה שהופך אותו לאחד מהגדולים שבזוחלים באזור חיותו (לצד הבוריאלוסוכוס), כאשר הגולגולת הגיעה לאורך 431 מ"מ. בצורתו הוא דמה מעט לזה של גוויאל מודרני ואולי מעט לזה של דגי תנין, כשמבנה הלסתות היה צר, בעל שיניים שקועות לצידי הלסת והלסת הייתה בעלת פנים שטוח יחסית. Kosmodraco dakotensis - אשר התגלה בשנות ה-60 אך סווג כמין של Simoedosaurus שמוצאו אסייתי בעיקרו. שמו נקרא על שם צפון דקוטה. Kosmodraco magnicornis - אשר התגלה ב-2022. נקרא עקב קשקשיו הבולטים שדמו ל"קרן גדולה" (magnum + cornum). מדיה וקבצים בנושא קוסמודרקו בוויקישיתוף קוסמודרקו, באתר GBIF (באנגלית)
זארק ולנטין

זארק צ'ייס ולנטין (בספרדית: Zarek Chase Valentin; נולד ב-6 באוגוסט 1991) הוא כדורגלן פוארטוריקני המשחק בעמדת המגן הימני במינסוטה יונייטד. ולנטין התחיל את הקריירה שלו בקבוצת הכדורגל של אוניברסיטת אקרון עמה הגיע לגמר אליפות המכללות בשנת 2009 וכעבור שנה זכה עמה באליפות המכללות. במקביל לליגת המכללות שיחק גם ברדינג רייג' מהליגה השנייה ארצות הברית ממנה עבר למישיגן באקס. בעונת 2011 חתם בצ'יבאס ארצות הברית מה-MLS לאחר שבחרה בו במקום הרביעי בדראפט. ב-19 במרץ 2011 ערך את הופעת הבכורה שלו בקבוצה בהפסד 3-2 לספורטינג קנזס סיטי. בקיץ 2012 במונטריאול אימפקט. ב-31 במרץ 2012 ערך את הופעת הבכורה שלו בקבוצה בהפסד 5-2 לרד בול ניו יורק. ב-8 ביולי הבקיע את שער הבכורה שלו בקבוצה בניצחון 1-2 נגד קולומבוס קרו. כשבועיים לאחר מכן נפצע בקרסול ונעדר תקופה מהמגרשים כאשר במקביל חזר לשחק בקבוצת המילואים של המועדון. ב-27 במרץ 2013 ולנטין חתם בבודה/גלימט מהליגה הנורווגית השנייה. ב-7 באפריל הוא ערך את הופעת הבכורה שלו בקבוצה בניצחון 1-3 אולנסאקר/גידה. ב-3 בנובמבר הבקיע את שערו הראשון עבור המועדון בניצחון 1-2 נגד סטאבק. ולנטין היה שותף לעלייה של המועדון לליגת העל הנורווגית בסיום העונה. ב-9 באפריל קרע את גיד האכילס. ב-12 בינואר 2016 חתם בפורטלנד טימברס בה התאחד עם מאמנו באקרון. ב-13 במרץ ולנטין ערך את הופעת הבכורה שלו בקבוצה בהפסד 2-1 לסן חוסה ארת'קווייקס. ב-23 ביולי כבש את שערו הראשון בקבוצה בהפסד 2-1 ללוס אנג'לס גלאקסי. ב-14 בספטמבר ערך את הופעת הבכורה שלו בליגת האלופות של אמריקה הצפונית בהפסד 4-1 לדפורטיבו סאפריסה. ב-19 בנובמבר 2019 נבחר בדראפט ה-MLS על ידי נאשוויל אולם לבסוף חתם ביוסטון דינמו. ב-8 בדצמבר 2022 חתם לעונה במינסוטה יונייטד. בצעירותו ולנטין שיחק בכל הנבחרות הצעירות של ארצות הברית. ב-15 בספטמבר 2016 זומן לראשונה לסגל נבחרת פוארטו ריקו, אך רק ב-2 ביוני 2021 ערך את הופעת הבכורה שלו בנבחרת בניצחון 0-7 נגד איי בהאמה. שבוע לאחר מכן הבקיע את שער הבכורה שלו בנבחרת בניצחון 0-3 נגד איי קיימן. אוניברסיטת אקרון גביע הקולג': 2010 בודה גלימט הליגה הנורווגית הראשונה: 2013 נבחרת ארצות הברית גביע החלב עד גיל 20: 2010 אישיים מצטיין הקהילה של פורטלנד טימברס 2016, 2018 מדיה וקבצים בנושא זארק ולנטין בוויקישיתוף זארק ולנטין, באתר Transfermarkt זארק ולנטין, באתר Soccerway זארק ולנטין, באתר National Football Teams זארק ולנטין, באתר FootballDatabase.eu
מחוז המרכז (מלאווי)

מחוז המרכז (באנגלית: Central Region) הוא אחד משלושת המחוזות של מלאווי. בירת המחוז היא גם בירת המדינה – לילונגווה. מחוז המרכז הוא המחוז הגדול במדינה – שטחו 35,592 קילומטרים רבועים. בצפון הוא גובל במחוז הצפון, במזרח באגם מלאווי, בדרום במחוז הדרום, בדרום־מערב במוזמביק ובצפון־מערב בזמביה. נכון לשנת 2018, אוכלוסיית המחוז עומדת על מעל 7.5 מיליון תושבים. גידול האוכלוסין במחוז, כבכל המדינה, עומד על שיעור גבוה. 71.5% מאוכלוסיית המחוז הם בני הקבוצה האתנית צ'ווה. מחוזות מלאווי Malawi: Cities, Towns & Urban Localities 2018 Malawi Population and Housing Census Main Report ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
מילהיים על הרוהר

מילהיים על הרוהר (בגרמנית: ‏Mülheim an der Ruhr‏Ⓘ‏) היא עיר בגרמניה. העיר מנתה בשנת 2016 כ- 170,000 תושבים. העיר הוקמה בשנת 1808. בין 1878 ל -1929 קלטה לתוכה מולהיים מספר עיירות שכנות, כולל ברוך והייסן. מולהיים היא מוקד תנועה של רכבות וכבישים ונמל נהר ריין-רהר. התעשייה הכבדה כוללת יציקות ברזל, תנורי פיצוץ, טחנות צינור וגלגול ועבודות מכונות. יש גם תעשיות כימיות וחשמל. מילהיים הייתה בעבר מרכז כריית פחם חשוב. מילהיים שוכנת במערב חבל הרוהר שבמדינת נורדריין-וסטפאליה, בלב אזור מכרות פחם וברזל. העיר גובלת בדיסבורג במערב ובאסן במזרח. ב-1968 התאחדו הקהילות היהודיות של אוברהאוזן, דיסבורג, ומילהיים על הרוהר, ויצרו קהילה דתית משותפת, הקהילה היהודית של דיסבורג-מולהיים/רוהר-אוברהאוזן. בשנות התשעים עלה מספרם של חברי הקהילה, כתוצאה מהגעת יהודים ממדינות ברית המועצות לשעבר, ליותר מ-2,800. ב-1999 החליטו שלוש הקהילות על הקמת מרכז תרבותי חדש בדיסבורג באזור הנמל, בסמוך לפארק הזיכרון על שם יצחק רבין. המרכז כולל בית כנסת חדש, שתוכנן על ידי האדריכל הישראלי צבי הקר. ישראל כפר סבא, ישראל (מ־1993) בריטניה דרלינגטון, בריטניה צרפת טור, צרפת פינלנד קוסנקוסקי, פינלנד פולין אופולה, פולין שווייץ ווה, שווייץ אתר האינטרנט הרשמי של מילהיים על הרוהר (בגרמנית) מילהיים על הרוהר, באתר אנציקלופדיה בריטניקה (באנגלית) Editors of Encyclopaedia Britannica, Mülheim an der Ruhr, ENCYCLOPAEDIA BRITANNICA ערך זה הוא קצרמר בנושא יישובים בגרמניה. אתם מוזמנים לתרום לוויקיפדיה ולהרחיב אותו.
מחוז הצפון (מלאווי)

מחוז הצפון (באנגלית: Northern Region) הוא אחד משלושת המחוזות של מלאווי. בירת המחוז היא מזוזו. שטחו של מחוז הצפון הוא 26,931 והוא הקטן מבין המחוזות במדינה. הוא גובל בטנזניה בצפון, באגם מלאווי במזרח, במחוז המרכז בדרום ובזמביה במערב. שטח המחוז כולל גם את האיים ליקומה (אנ') וצ'יזומולו (אנ') המהווים מובלעות בתוך שטח המים הטריטוריאליים (באגם מלאווי) השייך למוזמביק. אוכלוסיית המחוז, נכון לשנת 2018, עומדת על כמעט 2.3 מיליון תושבים, והיא הקטנה ביותר מבין אוכלוסיות המחוזות. מחוזות מלאווי ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
מחוז הדרום (מלאווי)

מחוז הדרום (באנגלית: Southern Region) הוא אחד משלושת המחוזות של מלאווי. בירת המחוז היא בלנטייר. שטחו של מחוז הדרום הוא 31,753 קילומטרים רבועים. הוא גובל במחוז המרכז ובאגם מלאווי בצפון ובמוזמביק ממזרח, מדרום וממערב. נכון לשנת 2018, אוכלוסיית המחוז עומדת על 7,750,629 תושבים, מה שהופך אותו למאוכלס במדינה. מחוזות מלאווי ערך זה הוא קצרמר בנושא גאוגרפיה של אפריקה. אתם מוזמנים לתרום לוויקיפדיה ולהרחיב אותו.
טירנונאוסטס

טירנונאוסטס (שם מדעי: Tyrannoneustes; משמעות השם: "טירן שוחה") הוא סוג של זוחל נכחד ממשפחת המטריורינכוסיים, אשר שחה לחופי אירופה במשך היורה התיכון שלפני 165 מיליון שנה. המאובנים שלו התגלו ב-"Marnes de Dives" שלחופי נורמנדי שבצרפת ובתצורות חימר אוקספור (Oxford Clay Formation) שבדורסט, דרום אנגליה שם התקיים במשך היורה וממצאיו נחשפו ב-1906 עד 1907 למדע. עם זאת הוא תואר רק ב-2013 בידי Mark T. Young ועמיתיו ונכלל בו מין יחיד – Tyrannoneustes lythrodectikos, שפירושו: "נושך דם". זוחל זה היה תנין שוכן ים מובהק שלא יכל לעלות ליבשה כנראה. בדומה לקרוביו, הפלסיוסוכוס או הדקוזאורוס הוא היה גדול ביותר, באורך של 3.2 מטרים, אף שכמה דגימות שלו היו גדולות יותר באורך של 4.65 עד 5 מטרים, מה שהופך אותו לטורף-על בתקופתו. מבנה לסתותיו היה מוארך ומהודק עם שיניים דמויות להבים לחיתוך וקריעת בשר בעוצמה גבוהה, מה שאיפשר לו גם להרוג טרף גדול ממנו שכלל זוחלים ימיים אחרים ואולי כרישים ושאר דגים. מדיה וקבצים בנושא טירנונאוסטס בוויקישיתוף
טורונאוסטס

טורונאוסטס (שם מדעי: Torvoneustes; משמעות השם: "שחיין פראי") הוא סוג של זוחל נכחד ממשפחת המטריורינכוסיים, אשר שחה לחופי אירופה בתקופת היורה העליון שלפני 157.7 עד 152.1 מיליון שנה. המאובנים שלו התגלו בתצורות חימר אוקספור (Oxford Clay Formation) שבדורסט ובוילטשייר באנגליה ואולי גם בואחאקה שבמקסיקו ובצ'כיה. ממצאים אלו היו של המין T. carpenteri וכללו בעיקר גולגולת וצידי גולגולת חזקים שהיו כמעט שלמים ואלה נחשבו בתחילה לשייכים לסוג דקוזאורוס או למטריורינכוס. ב-2008 הוחלט להפריד את המין לסוג גיאוזאורוס וכעבור שנתיים התקבל לסוג משלו, בו עוד 2 מינים. ממצאיו מראים שהגיע לאורך של 3.7 מטרים במין T. coryphaeus בעוד המין T. carpenteri הגיע לאורך של 4 עד 4.7 מטרים ולמשקל של 275 ק"ג. חלק מהדגימות נראות גדולות עוד יותר. סוג זה היה בעל חוטם צר יותר מהדקוזאורוס ודמה יותר לטירנונאוסטס והגיאוזאורוס, להם שיניים פרוסות מעט ודומות באופן מטעה לשיני דינוזאורים תרופודים. עם זאת לתנין זה היו שיניים דקות וקהות יותר, אשר התאימו יותר לאכילת דגים, מה שמרמז שהיה קשור לאב קדמון של קרוביו הקרניבורים יותר. מדיה וקבצים בנושא טורונאוסטס בוויקישיתוף Jair I. Barrientos-Lara; Yanina Herrera; Marta S. Fernández; Jesús Alvarado-Ortega (2016). "Occurrence of Torvoneustes (Crocodylomorpha, Metriorhynchidae) in marine Jurassic deposits of Oaxaca, Mexico". Revista Brasileira de Paleontologia. 19 (3): 415–424. doi:10.4072/rbp.2016.3.07. Mark T. Young; Davide Foffa; Lorna Steel; Steve Eches (2019). "Macroevolutionary trends in the genus Torvoneustes (Crocodylomorpha, Metriorhynchidae) and discovery of a giant specimen from the Late Jurassic of Kimmeridge, UK". Zoological Journal of the Linnean Society. x (x): xx. doi:10.1093/zoolinnean/zlz101 Andrade, M.B.D.; Young, M.T.; Desojo, J.B.; Brusatte, S.L. (2010). "The evolution of extreme hypercarnivory in Metriorhynchidae (Mesoeucrocodylia: Thalattosuchia) based on evidence from microscopic denticle morphology". Journal of Vertebrate Paleontology. 30 (5): 1451–1465. doi:10.1080/02724634.2010.501442. S2CID 83985855.
Like..?

Like..? (בעברית: כמו..?) הוא המיני-אלבום הראשון של הראפרית האמריקאית אייס ספייס. המיני-אלבום יצא לאור ב-20 בינואר 2023, על ידי חברות התקליטים קפיטול רקורדס ו-10K Projects. הוא כולל את הלהיט "In Ha Mood" שהצליח להיכנס למצעד הבילבורד הוט 100. ב-19 באפריל 2023, הוציאה אייס ספייס מהדורת מחודשת של המיני-אלבום Like..?, הכוללת את הרמיקס לסינגל "Princess Diana", ביחד עם ניקי מינאז'. ב-21 ביולי 2023 יצאה לאור מהדורת דלוקס של המיני-אלבום. מידע על האלבום Like..? באתר MusicBrainz מידע על האלבום Like..? באתר AllMusic האלבום Like..? באתר Discogs האלבום Like..? באתר ספוטיפיי האלבום Like..? באתר אפל מיוזיק האלבום Like..? באתר Last.fm "Ice Spice Is The Chosen One On Debut EP Like..?". Envi. Envi Formation Team. 23 בינואר 2023. {{cite web}}: (עזרה) Reeves, Mosi (2023-01-20). "Ice Spice Keeps Her Winning Streak Going With 'Like..?'". Rolling Stone (באנגלית אמריקאית). נבדק ב-2023-01-20. Zhan, Jennifer (2023-01-20). "Ice Spice Already Chose to Release Her Debut EP, Like..?". Vulture (באנגלית אמריקאית). נבדק ב-2023-01-20. @billboardcharts (30 בינואר 2023). "@icespicee_ & @liltjay's "Gangsta Boo" debuts at No. 82 on this week's Hot100" (Tweet). נבדק ב-31 בינואר 2023 – via Twitter. {{cite web}}: (עזרה) tolsen, Billboard Hot 100, Billboard, ‏2013-01-02 (באנגלית אמריקאית) "Nicki Minaj Joins Ice Spice On "Princess Diana" Remix: Listen". Stereogum (באנגלית). 2023-04-14. נבדק ב-2023-04-14. O'Donnell, Eoghan (14 באפריל 2023). "Ice Spice and Nicki Minaj remix hints at name of Minaj's record label". The Independent. נבדק ב-14 באפריל 2023. {{cite web}}: (עזרה) Rolling Stone, The 100 Best Albums of 2023, Rolling Stone, ‏2023-11-30 (באנגלית אמריקאית) The 50 Best Albums of 2023: Staff List, Billboard, ‏2023-12-06 (באנגלית אמריקאית) Billboard 200 Albums, Billboard, ‏2023 (באנגלית אמריקאית) Release formats for Like..? on January 20, 2023: "Like..? - EP". Apple Music (US). 20 בינואר 2023. נבדק ב-20 בינואר 2023. {{cite web}}: (עזרה)
ברכת קדושת היום

"קדושת היום" היא הברכה האמצעית בתפילת שבע – תפילת העמידה של שבת ויום טוב, ותפילת מוסף של ראש חודש וחול המועד. ברכת "קדושת היום" באה במקום 13 הברכות האמצעיות שבכל יום, בהן מבקש אדם צרכיו. בברכה זו מזכיר המתפלל את חשיבות וקדושת היום, ובתפילת מוסף מזכיר את קורבן היום. בחתימת הברכה יש שינוי בין הימים: בשבת חותמים "מקדש השבת", מכיוון שקדושת השבת תלויה רק בה'. בראש-חודש חותמים "מקדש ישראל וראשי חודשים", מכיוון שקביעת ראש חודש מסורה לבית דין. בשלוש רגלים חותמים "מקדש ישראל והזמנים". בראש השנה חותמים "מלך על כל הארץ מקדש ישראל ויום הזיכרון". ביום הכיפורים חותמים "מלך מוחל וסולח לעוונותינו ולעוונות עמו (בית) ישראל ומעביר אשמותינו בכל שנה ושנה מלך על כל הארץ מקדש ישראל ויום הכיפורים". ערך זה הוא קצרמר בנושא יהדות. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
סרג'אן צ'ולאקוביץ'

סרג'אן צ'ולאקוביץ' (בסרבית: Срђан Чолаковић; נולד ב-21 בספטמבר 1965) הוא כדורגלן עבר יוגוסלבי ששיחק בעמדת החלוץ. צ'ולאקוביץ' התחיל את הקריירה שלו בסטארנברג 09, ממנה עבר למינכן 1860 בה שיחק שנתיים אחריהן חזר לסטארנברג 09. בקיץ 1994 חתם באדסיאקוס מליגת העל היוונית. ב-24 בספטמבר 1994 ערך את הופעת הבכורה שלו בקבוצה בהפסד 4-0 לאריס סלוניקי. ב-27 בנובמבר הבקיע את שער הבכורה שלו בקבוצה בניצחון 0-2 נגד יוניקוס וכעבור כחודש הבקיע צמד בניצחון 0-2 נגד פאוק סלוניקי. בקיץ 1996 חתם בהפועל בית שאן מהליגה הראשונה. ב-12 באוקטובר ערך את הופעת הבכורה שלו בהפסד 1-0 להפועל כפר סבא. שבוע לאחר מכן, בישל את בניצחון 0-2 נגד הפועל תל אביב. בהופעתו השלישית כבש את שער הבכורה שלו בקבוצה בהפסד 2-1 להפועל ירושלים. בקיץ 1997 הצטרף להפועל חיפה. ב-2 באוגוסט ערך את הופעת הבכורה שלו בקבוצה בתיקו 0-0 נגד מכבי פתח תקווה, בה הורחק בדקה ה-55. במשחקו השני בקבוצה הבקיע את שער הבכורה שלו בקבוצה בניצחון 1-2 נגד מכבי תל אביב. ב-6 בדצמבר הבקיע שער ובישל בניצחון 2-4 בדרבי. בינואר 1998 חזר לקדנציה שנייה בבית שאן בה שיחק שנה וחצי. סרג'אן צ'ולאקוביץ', באתר Transfermarkt סרג'אן צ'ולאקוביץ', באתר WorldFootball.net ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סרג'אן צ'ולאקוביץ'".
איגואנוקולוסוס

איגואנוקולוסוס (שם מדעי: Iguanacolossus; מילולית: "איגואנה קולוסלית/ענקית") הוא סוג של דינוזאור אורניתופוד קדום שהתקיים באמריקה הצפונית של הקרטיקון התחתון שלפני 139 עד 134.6 מיליון שנה מזמננו. הוא ידוע מממצא יחיד שהשתייך למין Iguanacolossus fortis, שפירושו: "אדיר". המאובנים שלו התגלו בתצורות הרי צידר (Cedar Mountain Formation) שביוטה. הוא התגלה בידי Donald D. DeBlieux ב-2005 לצד מאובניו של ההיפודראקו (Hippodraco) ותואר למדע ב-2010 בידי החוקר Andrew T. McDonald. נמצאו בעיקר שרידי שינים ענקיות (מהם קיבל את שמו, מאחר שדמו מאוד לשיני איגואנה), חוליות, עצמות גפיים וערווה וכן שרידי גולגולות. ממצאים נוספים שלו כללו עצמות גפיים, לסתות ועצם זרוע. לפי החוקרים דינוזאור זה הגיע לאורך 9 עד 10 מטרים ולמשקל של 5 טונות, כך שהיה גדול מאיגואנודון. ייתכן שנע בעדרים בחיפוש אחרי צמחייה רעננה. הוא עצמו נטרף בידי תרופודים מקומיים כמו הדיינוניכוס, היוטרפטור, האקרוקנתוזאורוס והסיאטס. דינוזאור זה היה קרוב רחוק של האיגואנודון ושל הקמפטוזאורוס ובעיקר לדקטודון והלאנג'ואוזאורוס האסייתי. למרות שדמה מעט להדרוזאור לא השתייך למשפחה והיה בעל גפיים קצרות יותר, מבנה אגן מעוגל יותר והיה בעל פנים חזקות יותר. מדיה וקבצים בנושא איגואנוקולוסוס בוויקישיתוף איגואנוקולוסוס, באתר האנציקלופדיה של החיים (באנגלית)
Dancing's Done

"Dancing's Done" (בעברית: הריקוד נגמר) הוא שיר של הזמרת האמריקאית אווה מקס. השיר יצא לאור ב-20 בדצמבר 2022 על ידי אטלנטיק רקורדס כסינגל הרביעי מתוך אלבום האולפן השני שלה, Diamonds & Dancefloors. הקליפ הוויזואלי לשיר פורסם ב-21 בדצמבר 2022. השיר הוא הסינגל הרביעי מתוך אלבומה השני של מקס, Diamonds & Dancefloors, לאחר הסינגלים "Maybe You're the Problem",‏ "Million Dollar Baby" ו-"Weapons". האלבום אמור היה לצאת ב-14 באוקטובר 2022, אך נדחה ל-27 בינואר 2023. השיר יצא לאור ב-20 בדצמבר 2022, לצד עטיפה חדשה לאלבום, הכוללת תמונת גוף מלאה של מקס, שכעת מונחת על מצע יהלומים. השיר אף משמש כרצועת הסיום של האלבום. ב-"Dancing's Done", שרה מקס על רדיפה אחר מושא חיבתה. מילולית, השיר יוצר תמונה של סוף בילוי לילי, שבו המוזיקה נעצרה והזוג הרוקד צריך להחליט מה השלב הבא בהרפתקה המשותפת שלהם. מידע על היצירה "Dancing's Done" באתר מיוזיק בריינז מידע על הסינגל "Dancing's Done" באתר מיוזיק בריינז סרטון השיר "Dancing's Done" באתר יוטיוב "Sound Off: 10 New Songs You Need to Hear Now". Paper. 6 בינואר 2023. נבדק ב-30 בינואר 2023. {{cite web}}: (עזרה) אווה מקס, שון דאגלס, פבלו באומן, מת'יו ברנס, פיטר ריקרופט, סירקט "Ava Max – Dancing's Done". zabavni.hr. נבדק ב-30 בינואר 2023. {{cite web}}: (עזרה) "Ava Max releases "Dancing's Done" ahead of 'Diamonds & Dancefloors' release". ABC Audio. 20 בדצמבר 2022. נבדק ב-30 בינואר 2023. {{cite web}}: (עזרה) "Dancing's Done info". MusicTalkers. 5 בינואר 2023. נבדק ב-30 בינואר 2023. {{cite web}}: (עזרה) OLiS - oficjalna lista wyróżnień, www.olis.pl (בפולנית) "Dancing's Done". Spotify. נבדק ב-30 בינואר 2023. {{cite web}}: (עזרה) "Dancing's Done Italy radio airplay". Radiodate. נבדק ב-30 בינואר 2023. {{cite web}}: (עזרה)
פיליפוס המבשר

פיליפוס המבשר היה אחד ממבשרי הנצרות בראשית דרכה. מוזכר בברית החדשה. בספר מעשי השליחים מסופר על פיליפוס אשר בדרך מירושלים לעזה פגש בסריס האתיופי של המלכה קנדק, שהיה "ירא אלהים" וקרא במרכבתו בקול רם, כדרך הקריאה בספר באותו הזמן, את ספר ישעיהו, פרק נ"ג והיה נבוך בפירוש הדברים ומשמעותם באשר לזיהויו של עבד ה' הסובל. פיליפוס ביאר לו, שהכוונה לישו, כ"שה לטבח יובל" והוא הוא אשר "חטא רבים נשא ולפושעים יפגיע". הפירוש התקבל על דעתו של הסריס, וכשהם עברו ליד מעיין הטביל פיליפוס את הסריס בשמו של ישו. הכנסייה האתיופית רואה בכך את הטבלת האתיופי הראשון לנצרות. אחר כך עבר פיליפוס בכל ערי החוף מאשדוד עד לקיסריה, ובישר את הבשורה ליהודי ארץ ישראל וליהודים הלניסטיים, כמו גם לשומרונים ולגרים. המעיין המזוהה כיום עם האירוע המסופר הוא המעיין בעין חניה (גן לאומי שנפתח בשנת 2021) בסמוך לירושלים ובקרבה לגן החיות התנ"כי. במעין זה קיים נימפאון (מעין מזרקה רומית) עם עיטור רומי, פילאסטר. ובסמוך לברכת המעיין ממצאים ארכאולוגים לאורך התקופות כולל רומית וביזנטית. כך שזו מתאימה כרונולוגית למועד הסיפור המתואר. האתר שייך לכנסייה הארמנית וזו יחד עם הכנסייה האתיופית מקיימות טקסים ביום המנציח את הקדוש פיליפוס. חידושים בארכאולוגיה של ירושלים וסביבותיה כרך ט', "עין אל-חניה שבנחל רפאים: תוצאות החקירות הארכאולוגיות", יובל ברוך ואירינה זילברבוד, עמוד 195 https://www.academia.edu/32407807/Jerusalem_Ein_el_Haniyya_in_Rephaim_Valley_an_Archaeological_Reports_Heb_ מדיה וקבצים בנושא פיליפוס המבשר בוויקישיתוף מעיין הסריס והשליח המעופף, ynet. פיליפוס המבשר, באתר אנציקלופדיה בריטניקה (באנגלית) מעשי השליחים, פרק ח', פסוקים 35-27 עין חניה, בוויקיפדיה תמונה של הנימפאון, יש המזהים אותה כאפסיס כנסיה
בואיטיוס

בואיטיוס (שם מדעי: Bawitius) הוא סוג של דג מקרין סנפיר קדום שחי בסוף הפרם בימים של אירופה וצפון אמריקה לפני 254–259 מיליון שנה. הסוג תואר ב-2012 ונכלל בו מין יחיד - Bawitius bartheli, כשבתחילה נחשב למין בסוג רב-סנפיר (Polypterus). הבואיטיוס היה דג גדול ממשפחת הרב-סנפירים, אשר חי במשך הקרטיקון העליון של מצרים הקדומה לפני 99.7 עד 94.3 מיליון שנה מזמננו. המאובנים שלו התגלו בתצורות בחרייה (אנ') בחבל בחרייה שבמדבר לוב, בהם נמצא גם קרובו מהסוג Serenoichthys. המאובנים השתתיכו למספר פרטים וכללו שרידים בעיקר של קשקשים מגודלים. לפי הערכת הקשקשים נראה שדג זה היה גדול בהרבה מקרוביו החיים והגיע עד לאורך של 3 מטרים. מבנה הלסת היה מעט גבוה יותר ובין הלחיים ללסת העליונה היו 14 שיניים קטנות ודקות. ככל הנראה היה אוכל דגים במים מתוקים לאורך נהרות מצרים הקדומה ובתורו נטרף בידי דמויי-תנינאים, פטרוזאורים ובידי הספינוזאורוס הענקי. מדיה וקבצים בנושא בואיטיוס בוויקישיתוף בואיטיוס, באתר האנציקלופדיה של החיים (באנגלית) בואיטיוס, באתר GBIF (באנגלית)